ഓൺ ലൈനിൽ തരംഗമായി കണ്ണൂർ കൈത്തറി ഉൽപന്നങ്ങൾ . കാൻലൂം എന്ന പേരിൽ ബ്രാൻഡ് ചെയ്ത ജില്ലയിലെ പതിനാലോളം കൈത്തറി സൊസൈറ്റികളുടെ ഉൽപ്പന്നങ്ങൾക്ക് ഓൺലൈൻ ഷോപ്പിംഗ്സൈറ്റുകളിൽ ഇഷ്ടക്കാരേറെയാണ് . ഓണവിപണി ലക്ഷ്യമിട്ട് വിൽപ്പന കൂട്ടാനുള്ള നീക്കത്തിലാണ് ഇവരിപ്പോൾ . കണ്ണൂർ കൈത്തറി ലഭിക്കണമെങ്കിൽ കണ്ണൂരിൽതന്നെ പോകണം , ബാക്കിയൊക്കെ ഡ്യൂപ്ലിക്കറ്റാണ് . കൈത്തറി വസ്ത്രങ്ങളെക്കുറിച്ച് പറയുമ്പോൾ കേൾക്കുന്നതാണ് ഈ പതിവുപല്ലവി . ദിവസവും ആയിരക്കണക്കിനുപേർ ഇപ്പോൾ കാൻലൂമിനായി സെർച്ച് ചെയ്യുന്നുണ്ട് . കല്യാശേരി സൊസൈറ്റിയുടെ കിടക്കവിരിക്കും ചിറക്കൽ സൊസൈറ്റിയുടെ മുണ്ടിനുമെല്ലാം ഇപ്പോൾ ഇഷ്ടക്കാർ കൂടുതലാണ് . ജില്ലാ കലക്ടർ മിർ മുഹമ്മദലിയാണ് ഇത്തരമൊരു സാധ്യത ഇവരുടെ മുന്നിലേക്ക് വച്ചത് . ശരിക്കും മാതൃകയാക്കാവുന്ന ഒരു കണ്ണൂർ മോഡൽ .